By die dood en terug, nou lééf sy, sê Afrikaanse sanger oor baba | Maroela Media
By die dood en terug, nou lééf sy, sê Afrikaanse sanger oor baba
Klein Zardi (Foto: Skermskoot uit die video/Gerhard Steyn)
Dit is verreweg een van die moeilikste tye waardeur die gesin nóg is: Klein Zardi is twee maande te vroeg gebore, het 'n skrale 1,2 kg by geboorte geweeg en dokters het nie 'n toekoms vir haar voorspel nie.
Die mediese personeel se woorde was verdoemend. Vir sewe maande het sy die klein bondeltjie in haar baarmoeder gedra en liefgekry, en nou moet sy sommer net so afskeid neem.
Maar hulle het nie; inteendeel – hulle het die stryd van 'n leeftyd aangepak, en danksy "God se groot genade", het die Afrikaanse sanger Gerhard Steyn en sy vrou, Zelri, se gesonde babadogtertjie Dinsdag 10 maande oud geword.
Die sanger het vroeër aan Maroela Media vertel hulle moes "steun op hul geloof" nadat die gesin deur diep waters is. Zardi het op twee maande maar 2,6 kg geweeg – die gewig van 'n pasgebore baba.
Zardi saam met Gerhard (Foto: Facebook)
Sy het in die hospitaal ook by die dood omgedraai nadat sy verstik het aan medikasie wat dokters vir haar gegee het. Mediese personeel kon ná 'n gespook van vyf minute haar hart weer laat klop.
Die sanger het aanhangers Maandag verras met 'n splinternuwe musiekvideo van die liedjie "Nooit alleen" wat hy voor Zardi se geboorte vir haar geskryf het.
"Zardi was [met geboorte] so klein dat my trouring gemaklik oor haar hand tot op haar boarm kon skuif," vertel die sanger op Facebook.
"Hierdie liedjie het ek vir haar geskryf toe sy nog 'n ongebore baba was. Vandag dra sy nog steeds klere vir babas van 0 – 3 maande, maar sy is perdfris en gesond. En die oulikste kleinding!"
Gerhard het destyds gesê hy wil nou die pa wees wat God wil hê hy moet vir sy kind wees. "Ek het geen benul gehad hoe sy my lewe sou verander nie. Niemand kan jou voorberei op daardie gevoel nie. Ek wil net daar wees vir haar en haar grootmaak soos die Here dit wil hê."
Zardi soos sy vandag lyk (Foto: Facebook)
Gerhard Steyn en sy dogtertjie, Zardi (Foto: Facebook via Gerhard Steyn)
Zelri en Zardi (Foto: Facebook via Gerhard Steyn)
Gerhard saam met klein Zardi. Foto: Facebook
Zelri saam met klein Zardi. Foto: Facebook
Gerhard Steyn video
Altus en Zetske: Só balanseer hulle werk en gesin
'Hierdie is die lewe' vir Francois van Coke
SY SO OULIK
Hi julle sy sal groot word my seun is nou 13 en hy het die eerste vyf jaar van sy lewe in die hospitaal gelewe. Hyt net een volle long en die ander een is die helfte. Hyt tot op 2jaar nog 3-6mnde oue klere gedra was 980g by geboorte en verloor tot op 800g hy was 9mnde van sy eerste jaar in hospitaal en hyt net so oor die 1.5kg geweeg. Moenie dat dokters julle vertel hulle sal dit nie maak nie, want deur gebed is als moontlik. Hou haar styf vas en geniet elke oomblik en sterkte
Beste Gerhard en Zeldi
my seun is 14 jaar terug op 26 weke gebore – 980g….vandag is hy langer as ek en 'n fantastiese sportman! omdat hul so moes veg aan die begin van hul lewentjies word hul groot en sterk kinders en ek se nog elke dag dankie vir my kleine wonderwerk!
aaaawww sys pragtig, sy gaan nog 'n baie sterk meisiemens word as sy groot is, my dogter is 'n maand en 'n half te vroeg gebore, 1.6 kg met geboorte, 30cm lank, 'n maand in ICU deurgebring, elke 3de vierde dag het dokters nie hoop gehad nie dan kom sy weer reg en so het sy geveg tot sy ontslaan is …….net so klein soos klein Zardi……op twee maande was ek en sy in 'n groot motorongeluk, weer het God haar gespaar, op twee jaar is 'n gewas uit haar dermpies uitgehaal, op vier beland sy perongeluk agter onder 'n… Lees meer »